title: Απόφαση του Συμβουλίου, της 27ης Νοεμβρίου 2008 , για την εφαρμογή της κοινής δράσης 2007/749/ΚΕΠΠΑ σχετικά με την αστυνομική αποστολή της Ευρωπαϊκής Ένωσης (ΑΑΕΕ) στη Βοσνία-Ερζεγοβίνη (BiH)

text:
               28.11.2008

               EL

               Επίσημη Εφημερίδα της Ευρωπαϊκής Ένωσης

               L 318/14

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 27ης Νοεμβρίου 2008
   για την εφαρμογή της κοινής δράσης 2007/749/ΚΕΠΠΑ σχετικά με την αστυνομική αποστολή της Ευρωπαϊκής Ένωσης (ΑΑΕΕ) στη Βοσνία-Ερζεγοβίνη (BiH)
   (2008/890/ΚΕΠΠΑ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη την κοινή δράση 2007/749/ΚΕΠΠΑ του Συμβουλίου, της 19ης Νοεμβρίου 2007, σχετικά με την αστυνομική αποστολή της Ευρωπαϊκής Ένωσης (ΑΑΕΕ) στη Βοσνία-Ερζεγοβίνη (BiH) (1), και ιδίως το άρθρο 12 παράγραφος 1 σε συνδυασμό με το άρθρο 23 παράγραφος 2 δεύτερη περίπτωση της συνθήκης για την Ευρωπαϊκή Ένωση,
   Εκτιμώντας τα ακόλουθα:

               (1)

               Στις 19 Νοεμβρίου 2007, το Συμβούλιο υιοθέτησε την κοινή δράση 2007/749/ΚΕΠΠΑ, η οποία προβλέπει ότι η ΑΑΕΕ πρέπει να συνεχισθεί έως τις 31 Δεκεμβρίου 2009. Οι προϋπολογισμοί για τα έτη 2008 και 2009 εκδίδονται σε ετήσια βάση.

               (2)

               Η εντολή της ΑΑΕΕ θα εκτελεσθεί στα πλαίσια κατάστασης που ενδέχεται να επιδεινωθεί και να βλάψει τους στόχους της κοινής εξωτερικής πολιτικής και πολιτικής ασφάλειας, όπως εκτίθενται στο άρθρο 11 της συνθήκης,

         ΑΠΟΦΑΣΙΖΕΙ:
   Άρθρο 1
   1.   Το ποσό δημοσιονομικής αναφοράς το οποίο προορίζεται να καλύψει τις δαπάνες που σχετίζονται με την εφαρμογή της κοινής δράσης 2007/749/ΚΕΠΠΑ ανέρχεται σε 12 400 000 ευρώ για το 2009.
   2.   Η διαχείριση των δαπανών που χρηματοδοτούνται από το ποσό της παραγράφου 1 γίνεται σύμφωνα με τις διαδικασίες και τους κανόνες που ισχύουν για το γενικό προϋπολογισμό της Ευρωπαϊκής Ένωσης.
   Άρθρο 2
   Η παρούσα απόφαση παράγει αποτελέσματα από την ημερομηνία έκδοσής της.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 27 Νοεμβρίου 2008.

            Για το Συμβούλιο

            Η Πρόεδρος

         M. ALLIOT-MARIE

      (1)  ΕΕ L 303 της 21.11.2007, σ. 40.


title: 2013/538/ΕΕ, Ευρατόμ: Απόφαση του Ευρωπαϊκού Κοινοβουλίου, της 17ης Απριλίου 2013 , σχετικά με την απαλλαγή όσον αφορά την εκτέλεση του προϋπολογισμού του Εκτελεστικού Οργανισμού Εκπαίδευσης, Οπτικοακουστικών Θεμάτων και Πολιτισμού για το οικονομικό έτος 2011

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 308/104

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 17ης Απριλίου 2013
   σχετικά με την απαλλαγή όσον αφορά την εκτέλεση του προϋπολογισμού του Εκτελεστικού Οργανισμού Εκπαίδευσης, Οπτικοακουστικών Θεμάτων και Πολιτισμού για το οικονομικό έτος 2011
   (2013/538/ΕΕ, Ευρατόμ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2011 (1),

               —

               έχοντας υπόψη τους ενοποιημένους ετήσιους λογαριασμούς της Ευρωπαϊκής Ένωσης για το οικονομικό έτος 2011 [COM(2012) 436 — C7-0224/2012] (2),

               —

               έχοντας υπόψη τους ετήσιους λογαριασμούς του Εκτελεστικού Οργανισμού Εκπαίδευσης, Οπτικοακουστικών Θεμάτων και Πολιτισμού για το οικονομικό έτος 2011,

               —

               έχοντας υπόψη την έκθεση της Επιτροπής σχετικά με τη συνέχεια που δόθηκε στην απόφαση απαλλαγής για το οικονομικό έτος 2010 [COM(2012) 585] και τα υπηρεσιακά έγγραφα εργασίας της Επιτροπής που συνοδεύουν την έκθεση αυτή [SWD(2012) 340 και SWD(2012) 330],

               —

               έχοντας υπόψη την ετήσια έκθεση της Επιτροπής προς την αρμόδια για την απαλλαγή αρχή σχετικά με τους εσωτερικούς ελέγχους που πραγματοποιήθηκαν το 2011 [COM(2012) 563] και τα υπηρεσιακά έγγραφα εργασίας της Επιτροπής που συνοδεύουν την έκθεση αυτή [SWD(2012) 283],

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Εκτελεστικού Οργανισμού Εκπαίδευσης, Οπτικοακουστικών Θεμάτων και Πολιτισμού για το οικονομικό έτος 2011, που συνοδεύεται από τις απαντήσεις του Οργανισμού (3),

               —

               έχοντας υπόψη τη δήλωση αξιοπιστίας (4) που βεβαιώνει την ακρίβεια των λογαριασμών και τη νομιμότητα και κανονικότητα των πράξεων στις οποίες βασίζονται, την οποία χορήγησε το Ελεγκτικό Συνέδριο για το οικονομικό έτος 2011 σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου της 12ης Φεβρουαρίου 2013 σχετικά με τη χορήγηση απαλλαγής στους εκτελεστικούς οργανισμούς όσον αφορά την εκτέλεση του προϋπολογισμού για το οικονομικό έτος 2011 (05754/2013 — C7-0039/2013),

               —

               έχοντας υπόψη τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης και το άρθρο 106α της Συνθήκης Ευρατόμ,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 55, 145, 146 και 147,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (6), και ιδίως τα άρθρα 62, 164, 165 και 166,

               —

               έχοντας υπόψη τον κανονισμό (ΕΚ) αριθ. 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (7), και ιδίως το άρθρο 14 παράγραφος 3,

               —

               έχοντας υπόψη τον κανονισμό (ΕΚ) αριθ. 1653/2004 της Επιτροπής, της 21ης Σεπτεμβρίου 2004, για τη θέσπιση δημοσιονομικού κανονισμού-προτύπου των εκτελεστικών οργανισμών, κατ’ εφαρμογή του κανονισμού (ΕΚ) αριθ. 58/2003 του Συμβουλίου, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (8), και συγκεκριμένα το άρθρο 66 πρώτο και δεύτερο εδάφιο,

               —

               έχοντας υπόψη την απόφαση 2005/56/ΕΚ της Επιτροπής, της 14ης Ιανουαρίου 2005, για τη σύσταση του Εκτελεστικού Οργανισμού Εκπαίδευσης, Οπτικοακουστικών Θεμάτων και Πολιτισμού για τη διαχείριση της κοινοτικής δράσης στους τομείς της εκπαίδευσης, των οτπικοακουστικών θεμάτων και του πολιτισμού, κατ’ εφαρμογή του κανονισμού (ΕΚ) αριθ. 58/2003 του Συμβουλίου (9),

               —

               έχοντας υπόψη το άρθρο 76 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τις γνωμοδοτήσεις των άλλων ενδιαφερόμενων επιτροπών (Α7-0116/2013),

               Α.

               λαμβάνοντας υπόψη ότι, δυνάμει του άρθρου 17 παράγραφος 1 της Συνθήκης για την Ευρωπαϊκή Ένωση, η Επιτροπή εκτελεί τον προϋπολογισμό και διαχειρίζεται τα προγράμματα και το πράττει, δυνάμει του άρθρου 317 της Συνθήκης για τη λειτουργία της Ευρωπαϊκής Ένωσης, σε συνεργασία με τα κράτη μέλη με δική της ευθύνη, έχοντας υπόψη την αρχή της χρηστής δημοσιονομικής διαχείρισης,

               1.

               χορηγεί απαλλαγή στον διευθυντή του Εκτελεστικού Οργανισμού Εκπαίδευσης, Οπτικοακουστικών Θεμάτων και Πολιτισμού όσον αφορά την εκτέλεση του προϋπολογισμού για το οικονομικό έτος 2011·

               2.

               εκθέτει τις παρατηρήσεις του στο ψήφισμα που αποτελεί αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2011, τμήμα III — Επιτροπή και εκτελεστικοί οργανισμοί·

               3.

               αναθέτει στον πρόεδρό του να διαβιβάσει την παρούσα απόφαση, μαζί με την απόφασή του για την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωση για το οικονομικό έτος 2011, τμήμα III — Επιτροπή και εκτελεστικοί οργανισμοί, καθώς και το ψήφισμα που αποτελεί αναπόσπαστο τμήμα της εν λόγω απόφασης, στον διευθυντή του Εκτελεστικού Οργανισμού Εκπαίδευσης, Οπτικοακουστικών Θεμάτων και Πολιτισμού, στο Συμβούλιο, στην Επιτροπή, στο Δικαστήριο της Ευρωπαϊκής Ένωσης και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ L 68 της 15.3.2011.

      (2)  ΕΕ C 348 της 14.11.2012, σ. 1.

      (3)  ΕΕ C 388 της 15.12.2012, σ. 34.

      (4)  ΕΕ C 348 της 14.11.2012, σ. 130.

      (5)  ΕΕ L 248 της 16.9.2002, σ. 1.

      (6)  ΕΕ L 298 της 26.10.2012, σ. 1.

      (7)  ΕΕ L 11 της 16.1.2003, σ. 1.

      (8)  ΕΕ L 297 της 22.9.2004, σ. 6.

      (9)  ΕΕ L 24 της 27.1.2005, σ. 35.


title: 2006/505/ΕΚ: Απόφαση της Επιτροπής, της  14ης Ιουλίου 2006 , για τη σύσταση ομάδας εξέτασης γνωμών επί των λογιστικών προτύπων προκειμένου να συμβουλεύει την Επιτροπή σχετικά με την αντικειμενικότητα και την ουδετερότητα των γνωμών της συμβουλευτικής επιτροπής για τη χρηματοοικονομική πληροφόρηση της Ευρωπαϊκής Ένωσης (EFRAG)

text:
               21.7.2006

               EL

               Επίσημη Εφημερίδα της Ευρωπαϊκής Ένωσης

               L 199/33

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 14ης Ιουλίου 2006
   για τη σύσταση ομάδας εξέτασης γνωμών επί των λογιστικών προτύπων προκειμένου να συμβουλεύει την Επιτροπή σχετικά με την αντικειμενικότητα και την ουδετερότητα των γνωμών της συμβουλευτικής επιτροπής για τη χρηματοοικονομική πληροφόρηση της Ευρωπαϊκής Ένωσης (EFRAG)
   (2006/505/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   Εκτιμώντας τα ακόλουθα:

               (1)

               Ο υψηλός βαθμός διαφάνειας και συγκρισιμότητας της χρηματοοικονομικής πληροφόρησης όλων των εισηγμένων εταιρειών στην Κοινότητα είναι αναγκαίος για την οικοδόμηση μιας ενοποιημένης κεφαλαιαγοράς, η οποία να λειτουργεί αποδοτικά, ομαλά και αποτελεσματικά.

               (2)

               Με σκοπό να συμβάλει στην καλύτερη λειτουργία της εσωτερικής αγοράς, ο κανονισμός (ΕΚ) αριθ. 1606/2002 του Ευρωπαϊκού Κοινοβουλίου και του Συμβουλίου (1), προβλέπει ότι οι εισηγμένες στο χρηματιστήριο εταιρείες οφείλουν να καταρτίζουν τους ενοποιημένους λογαριασμούς τους σύμφωνα με ένα ενιαίο σύνολο διεθνών λογιστικών προτύπων, κοινώς γνωστό ως διεθνή πρότυπα χρηματοοικονομικής πληροφόρησης (IFRS-ΔΠΧΠ). Ο εν λόγω κανονισμός προβλέπει, στην αιτιολογική σκέψη 10, τη σύσταση μιας τεχνικής επιτροπής λογιστικών θεμάτων η οποία να παρέχει υποστήριξη και εμπειρογνωμοσύνη στην Επιτροπή κατά την αξιολόγηση των διεθνών λογιστικών προτύπων.

               (3)

               Η συμβουλευτική επιτροπή για τη χρηματοοικονομική πληροφόρηση στην Ευρωπαϊκή Ένωση (EFRAG) συστάθηκε τον Μάρτιο του 2001 από οργανώσεις που εκπροσωπούν τον κλάδο των λογιστών και όσους καταρτίζουν και χρησιμοποιούν λογαριασμούς, που είναι συντελεστές της διαδικασίας χρηματοοικονομικής πληροφόρησης· Η EFRAG διατυπώνει γνώμες ως προς το κατά πόσον το προς έγκριση πρότυπο ή ερμηνεία συνάδει με την κοινοτική νομοθεσία και ειδικότερα με τις απαιτήσεις του κανονισμού (ΕΚ) αριθ. 1606/2002 όσον αφορά την κατανοησιμότητα, τη συνάφεια, την αξιοπιστία και τη συγκρισιμότητα, καθώς και με την αρχή αποδόσεως πραγματικής εικόνας, όπως αυτή διαλαμβάνεται στις οδηγίες του Συμβουλίου 78/660/ΕΟΚ (2) και 83/349/ΕΟΚ (3).

               (4)

               Καθώς η EFRAG είναι ιδιωτικός οργανισμός, είναι ουσιώδες, για την υψηλή ποιότητα, τη διαφάνεια και την αξιοπιστία της εγκριτικής διαδικασίας, να καθιερωθεί η ενδεδειγμένη θεσμική υποδομή με την οποία να διασφαλίζεται ο αντικειμενικός και ισόρροπος χαρακτήρας των γνωμών της σε θέματα έγκρισης.

               (5)

               Στο πλαίσιο αυτό, η Επιτροπή εκτιμά ως αναγκαία τη σύσταση μιας ομάδας εξέτασης των διατυπούμενων γνωμών επί των λογιστικών προτύπων, συγκροτούμενης από ανεξάρτητους εμπειρογνώμονες και εκπροσώπους υψηλού επιπέδου των εθνικών οργανισμών τυποποίησης, ρόλος της οποίας θα είναι να μελετά τις διατυπούμενες από την EFRAG γνώμες σε θέματα έγκρισης προτύπων, ώστε να αξιολογείται κατά πόσον οι γνώμες αυτές είναι ισόρροπες και αντικειμενικές από άποψη περιεχομένου,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Με την παρούσα απόφαση συνιστάται ομάδα μη κυβερνητικών εμπειρογνωμόνων σε θέματα λογιστικής, στη συνέχεια αναφερόμενη ως «η ομάδα».
   Άρθρο 2
   Καθήκοντα
   Ρόλος της ομάδας είναι να παρέχει συμβουλές στην Επιτροπή, πριν λάβει απόφαση σε θέματα έγκρισης προτύπων, σχετικά με τον ισόρροπο και αντικειμενικό χαρακτήρα των γνωμών που διατυπώνει προηγουμένως η EFRAG όσον αφορά την έγκριση διεθνών προτύπων χρηματοοικονομικής πληροφόρησης (IFRS) και ερμηνειών της διεθνούς επιτροπής θεμάτων χρηματοοικονομικής πληροφόρησης (IFRIC).
   Άρθρο 3
   Σύνθεση — Διορισμός
   1.   Η ομάδα απαρτίζεται από επτά το πολύ μέλη.
   2.   Η Επιτροπή διορίζει τα μέλη της ομάδας από ανεξάρτητους εμπειρογνώμονες, των οποίων η πείρα και η επάρκεια στον τομέα της λογιστικής, και ειδικότερα σε ζητήματα χρηματοοικονομικής πληροφόρησης, είναι ευρέως αναγνωρισμένες σε κοινοτικό επίπεδο. Τα μέλη επιλέγονται βάσει των παραδεκτών αιτήσεων που υποβάλλονται μετά από πρόσκληση υποβολής υποψηφιοτήτων που δημοσιεύεται στον δικτυακό τόπο της ΓΔ Εσωτερικής Αγοράς και Υπηρεσιών.
   3.   Η Επιτροπή, κατά την αξιολόγηση των υποψηφιοτήτων, λαμβάνει υπόψη της τα ακόλουθα κριτήρια:

               —

               αποδεδειγμένη ικανότητα και τεχνική εμπειρία υψηλού επιπέδου, επίσης σε ευρωπαϊκό ή/και διεθνές επίπεδο, σε θέματα λογιστικής, ειδικότερα δε σε ζητήματα χρηματοοικονομικής πληροφόρησης,

               —

               ανεξαρτησία,

               —

               την ανάγκη για ισόρροπη σύνθεση από την άποψη γεωγραφικής καταγωγής, φύλου (4), λειτουργίας και μεγέθους των ενδιαφερόμενων επιχειρήσεων ή οργανισμών.

         4.   Τα μέλη διορίζονται σε θέσεις προσωποπαγείς και συμβουλεύουν την Επιτροπή με ανεξαρτησία απέναντι σε οποιαδήποτε εξωτερική επιρροή. Τα μέλη δεν συμμετέχουν στις εργασίες της EFRAG, είτε πριν από το διορισμό τους στην ομάδα είτε στη διάρκεια της θητείας τους.
   5.   Κάθε χρόνο, τα μέλη αναλαμβάνουν γραπτή δέσμευση να ενεργούν προς το δημόσιο συμφέρον και υπογράφουν δήλωση σχετικά με την ύπαρξη ή μη συμφερόντων που δύνανται να επηρεάσουν την ανεξαρτησία και την αντικειμενικότητά τους.
   6.   Τα μέλη της ομάδας διορίζονται για τριετή ανανεώσιμη θητεία. Ο εσωτερικός κανονισμός της ομάδας δύναται να προβλέπει μερική αντικατάσταση των μελών κάθε χρόνο, ανά ομάδες 2 ή 3 ατόμων.
   7.   Σε περίπτωση παραίτησης ενός μέλους της ομάδας κατά τη διάρκεια της θητείας του, όπως επίσης σε περίπτωση αδυναμίας του να συνεχίσει να συμβάλλει αποτελεσματικά στις εργασίες της ομάδας, ή σε περίπτωση που δεν πληροί τους όρους των παραγράφων 3 και 4, ή του άρθρου 287 της συνθήκης, η Επιτροπή διορίζει ένα νέο μέλος της ομάδας σύμφωνα με τις παραγράφους 3 και 4, για το εναπομένον διάστημα της θητείας.
   8.   Τα ονόματα των διοριζόμενων από την Επιτροπή μελών δημοσιεύονται στον δικτυακό τόπο της ΓΔ Εσωτερικής Αγοράς και Υπηρεσιών. Η συλλογή, επεξεργασία και δημοσίευση των ονομάτων των μελών γίνεται σύμφωνα με τις διατάξεις του κανονισμού (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (5).
   Άρθρο 4
   Λειτουργία
   1.   Η ομάδα προεδρεύεται από ένα από τα μέλη της. Ο πρόεδρος, μονοετούς θητείας, εκλέγεται με απλή πλειοψηφία.
   2.   Ο εκπρόσωπος της Επιτροπής παρευρίσκεται στις συνεδριάσεις της ομάδας και δύναται να λαμβάνει μέρος στις συζητήσεις. Άλλοι υπάλληλοι της Επιτροπής, με ενδιαφέρον στα θέματα που συζητούνται από την ομάδα, δύνανται επίσης να παρευρίσκονται στις συσκέψεις.
   3.   Μόλις λάβει τη γνώμη της EFRAG σχετικά με έγκριση IFRS ή IFRIC, η ομάδα παρέχει τη συμβουλή της, κατά πόσον η γνώμη της EFRAG είναι ή όχι ανεξάρτητη και ισόρροπη.
   4.   Η ομάδα διατυπώνει τη συμβουλή της προς την Επιτροπή σε σύντομη προθεσμία, η οποία δεν δύναται να υπερβαίνει τις τρεις εβδομάδες από την ημερομηνία παραλαβής της γνώμης της EFRAG. Υπό εξαιρετικές περιστάσεις, και ειδικότερα όταν το ζήτημα είναι πολύπλοκο, το διάστημα αυτό δυνατόν να φθάνει τις τέσσερις εβδομάδες.
   5.   Το τελικό περιεχόμενο της συμβουλής της ομάδας δημοσιεύεται στο δικτυακό τόπο της Επιτροπής.
   6.   Όταν η ομάδα επισημαίνει συγκεκριμένο πρόβλημα, ο πρόεδρος της ομάδας κινεί διαδικασία διαλόγου με την EFRAG ενόψει επίλυσης του ζητήματος, πριν η ομάδα διατυπώσει την τελική συμβουλή της. Η Επιτροπή δύναται να παρίσταται στις συζητήσεις μεταξύ της ομάδας και της EFRAG αποσκοπώντας στην επίτευξη μιας ισόρροπης λύσης.
   7.   Ο πρόεδρος της τεχνικής ομάδας εμπειρογνωμόνων (TEG) της EFRAG δύναται να παρευρίσκεται στις συνεδριάσεις της ομάδας ως παρατηρητής. Ο πρόεδρος, ή ο εκπρόσωπος της Επιτροπής, δύνανται επίσης να ζητούν από άλλους εμπειρογνώμονες ή παρατηρητές, με ειδικές γνώσεις επί εξεταζόμενου θέματος της ημερήσιας διάταξης, να συμμετάσχουν στις εργασίες της ομάδας, εφόσον τούτο κρίνεται χρήσιμο ή/και αναγκαίο.
   8.   Απαγορεύεται η κοινολόγηση πληροφοριών που αποκτώνται από τη συμμετοχή στις εργασίες της ομάδας εφόσον, κατά τη γνώμη της Επιτροπής, οι εν λόγω πληροφορίες αφορούν θέματα εμπιστευτικού χαρακτήρα.
   9.   Η ομάδα καταρτίζει τον εσωτερικό κανονισμό της με βάση τους πρότυπους διαδικαστικούς κανόνες τους οποίους έχει εγκρίνει η Επιτροπή (6).
   10.   Επιπλέον των εγγράφων που αναφέρονται στο παρόν άρθρο, η Επιτροπή δύναται να δημοσιεύσει στο Διαδίκτυο, στη γλώσσα του πρωτοτύπου του σχετικού εγγράφου, περιλήψεις, πλήρη ή αποσπασματικά συμπεράσματα και έγγραφα εργασίας της ομάδας.
   Άρθρο 5
   Έξοδα συνεδριάσεων
   Η Επιτροπή επιστρέφει τα έξοδα ταξιδίου και, όπου ενδείκνυται, τα έξοδα διαμονής των μελών, εμπειρογνωμόνων και παρατηρητών στο πλαίσιο των δραστηριοτήτων της ομάδας, σύμφωνα με τους κανόνες που έχει θεσπίσει για την αποζημίωση των εξωτερικών εμπειρογνωμόνων.
   Τα μέλη, οι εμπειρογνώμονες και οι παρατηρητές δεν αμείβονται για τις υπηρεσίες που παρέχουν.
   Τα έξοδα συνεδριάσεων καλύπτονται εντός των ορίων των ετήσιων πιστώσεων που διατίθενται για την ομάδα από τις ενδιαφερόμενες υπηρεσίες της Επιτροπής.
   Άρθρο 6
   Εφαρμογή
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   Εφαρμόζεται έως τις 13 Ιουλίου 2009. Η Επιτροπή αποφασίζει, πριν από την ημερομηνία αυτή, σχετικά με ενδεχόμενη παράταση της ισχύος της.

      Βρυξέλλες, 14 Ιουλίου 2006.

            Για την Επιτροπή

         Charlie McCREEVY

            Μέλος της Επιτροπής

      (1)  ΕΕ L 243 της 11.9.2002, σ. 1.

      (2)  ΕΕ L 222 της 14.8.1978, σ. 11. Οδηγία όπως τροποποιήθηκε τελευταία με την οδηγία 2006/43/ΕΚ του Ευρωπαϊκού Κοινοβουλίου και του Συμβουλίου (ΕΕ L 157 της 9.6.2006, σ. 87).

      (3)  ΕΕ L 193 της 18.7.1983, σ. 1. Οδηγία όπως τροποποιήθηκε τελευταία με την οδηγία 2006/43/ΕΚ.

      (4)  Απόφαση 2000/407/ΕΚ της Επιτροπής, της 19ης Ιουνίου 2000, περί της ισόρροπης συμμετοχής των δύο φύλων στις επιτροπές και στις ομάδες εμπειρογνωμόνων που αυτή ιδρύει (ΕΕ L 154 της 27.6.2000, σ. 34).

      (5)  ΕΕ L 8 της 12.1.2001, σ. 1.

      (6)  Παράρτημα III του εγγράφου SEC(2005) 1004.


title: Απόφαση (ΚΕΠΠΑ) 2016/628 του Συμβουλίου, της 21ης Απριλίου 2016, σχετικά με την ενημέρωση και τροποποίηση του καταλόγου προσώπων, ομάδων και οντοτήτων που υπάγονται στα άρθρα 2, 3 και 4 της κοινής θέσης 2001/931/ΚΕΠΠΑ για την εφαρμογή ειδικών μέτρων για την καταπολέμηση της τρομοκρατίας και σχετικά με την τροποποίηση της απόφασης (ΚΕΠΠΑ) 2015/2430

text:
               22.4.2016

               EL

               Επίσημη Εφημερίδα της Ευρωπαϊκής Ένωσης

               L 106/24

         ΑΠΌΦΑΣΗ (ΚΕΠΠΑ) 2016/628 ΤΟΥ ΣΥΜΒΟΥΛΊΟΥ
   της 21ης Απριλίου 2016
   σχετικά με την ενημέρωση και τροποποίηση του καταλόγου προσώπων, ομάδων και οντοτήτων που υπάγονται στα άρθρα 2, 3 και 4 της κοινής θέσης 2001/931/ΚΕΠΠΑ για την εφαρμογή ειδικών μέτρων για την καταπολέμηση της τρομοκρατίας και σχετικά με την τροποποίηση της απόφασης (ΚΕΠΠΑ) 2015/2430
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 27 Δεκεμβρίου 2001 το Συμβούλιο εξέδωσε την κοινή θέση 2001/931/ΚΕΠΠΑ (1).

               (2)

               Στις 21 Δεκεμβρίου 2015 το Συμβούλιο εξέδωσε την απόφαση (ΚΕΠΠΑ) 2015/2430 (2) σχετικά με την ενημέρωση του καταλόγου προσώπων, ομάδων και οντοτήτων που υπάγονται στα άρθρα 2, 3 και 4 της κοινής θέσης 2001/931/ΚΕΠΠΑ («ο κατάλογος»).

               (3)

               Το Συμβούλιο αποφάσισε ότι δεν συντρέχει πλέον λόγος να διατηρηθεί μια οντότητα στον κατάλογο.

               (4)

               Θα πρέπει, συνεπώς, να ενημερωθεί ο κατάλογος αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης (ΚΕΠΠΑ) 2015/2430 τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Λουξεμβούργο, 21 Απριλίου 2016.

            Για το Συμβούλιο

            Ο Πρόεδρος

         G.A. VAN DER STEUR

      (1)  Κοινή θέση 2001/931/ΚΕΠΠΑ του Συμβουλίου, της 27ης Δεκεμβρίου 2001, για την εφαρμογή ειδικών μέτρων για την καταπολέμηση της τρομοκρατίας (ΕΕ L 344 της 28.12.2001, σ. 93).

      (2)  Απόφαση (ΚΕΠΠΑ) 2015/2430 του Συμβουλίου, της 21ης Δεκεμβρίου 2015, σχετικά με την ενημέρωση του καταλόγου προσώπων, ομάδων και οντοτήτων που υπάγονται στα άρθρα 2, 3 και 4 της κοινής θέσης 2001/931/ΚΕΠΠΑ για την εφαρμογή ειδικών μέτρων για την καταπολέμηση της τρομοκρατίας και για την κατάργηση της απόφασης (ΚΕΠΠΑ) 2015/1334 (ΕΕ L 334 της 22.12.2015, σ. 18).

      ΠΑΡΑΡΤΗΜΑ
      Η κάτωθι οντότητα διαγράφεται από τον κατάλογο του παραρτήματος της απόφασης (ΚΕΠΠΑ) 2015/2430:
      II.   ΟΜΑΔΕΣ ΚΑΙ ΟΝΤΟΤΗΤΕΣ

                  12.

                  «Διεθνής Ομοσπονδία Νεολαίας Σιχ» — «ISYF».


title: 2012/46/ΕΕ: Απόφαση του Συμβουλίου, της 23ης Ιανουαρίου 2012 , για την έναρξη της αυτοματοποιημένης ανταλλαγής δεδομένων των δακτυλικών αποτυπωμάτων στις Κάτω Χώρες

text:
               28.1.2012

               EL

               Επίσημη Εφημερίδα της Ευρωπαϊκής Ένωσης

               L 26/32

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 23ης Ιανουαρίου 2012
   για την έναρξη της αυτοματοποιημένης ανταλλαγής δεδομένων των δακτυλικών αποτυπωμάτων στις Κάτω Χώρες
   (2012/46/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη την απόφαση 2008/615/ΔΕΥ του Συμβουλίου, της 23ης Ιουνίου 2008, σχετικά με την αναβάθμιση της διασυνοριακής συνεργασίας, ιδίως όσον αφορά την καταπολέμηση της τρομοκρατίας και του διασυνοριακού εγκλήματος (1), και ιδίως το άρθρο 25 αυτής,
   Έχοντας υπόψη την απόφαση 2008/616/ΔΕΥ του Συμβουλίου, της 23ης Ιουνίου 2008, για την εφαρμογή της απόφασης 2008/615/ΔΕΥ (2), και ιδίως το άρθρο 20 και το κεφάλαιο 4 του παραρτήματος αυτής,
   Εκτιμώντας τα ακόλουθα:

               (1)

               Σύμφωνα με το πρωτόκολλο σχετικά με τις μεταβατικές διατάξεις, το οποίο προσαρτάται στη Συνθήκη για την Ευρωπαϊκή Ένωση, στη Συνθήκη για τη λειτουργία της Ευρωπαϊκής Ένωσης και στη Συνθήκη για την ίδρυση της Ευρωπαϊκής Κοινότητας Ατομικής Ενέργειας, τα έννομα αποτελέσματα των πράξεων των θεσμικών οργάνων, των λοιπών οργάνων και των οργανισμών της Ένωσης που εκδίδονται πριν από την έναρξη ισχύος της Συνθήκης της Λισαβόνας διατηρούνται έως ότου οι πράξεις αυτές καταργηθούν, ακυρωθούν ή τροποποιηθούν κατ’ εφαρμογή των Συνθηκών.

               (2)

               Ως εκ τούτου, το άρθρο 25 της απόφασης 2008/615/ΔΕΥ είναι εφαρμοστέο και το Συμβούλιο θα πρέπει να αποφασίσει ομόφωνα αν τα κράτη μέλη έχουν εφαρμόσει τις διατάξεις του κεφαλαίου 6 της ανωτέρω απόφασης.

               (3)

               Το άρθρο 20 της απόφασης 2008/616/ΔΕΥ προβλέπει ότι οι αποφάσεις που αναφέρονται στο άρθρο 25 παράγραφος 2 της απόφασης 2008/615/ΔΕΥ πρέπει να λαμβάνονται βάσει έκθεσης αξιολόγησης η οποία βασίζεται σε ερωτηματολόγιο. Όσον αφορά την αυτοματοποιημένη ανταλλαγή δεδομένων σύμφωνα με το κεφάλαιο 2 της απόφασης 2008/615/ΔΕΥ, η έκθεση αξιολόγησης πρέπει να βασίζεται σε επίσκεψη αξιολόγησης και σε πιλοτική εφαρμογή.

               (4)

               Σύμφωνα με το κεφάλαιο 4, σημείο 1.1 του παραρτήματος της απόφασης 2008/616/ΔΕΥ, το ερωτηματολόγιο που εκπονείται από την αρμόδια ομάδα του Συμβουλίου αφορά καθεμία από τις αυτοματοποιημένες ανταλλαγές δεδομένων και πρέπει να απαντηθεί από ένα κράτος μέλος μόλις κρίνει ότι πληροί τις προϋποθέσεις για την ανταλλαγή δεδομένων της συγκεκριμένης κατηγορίας.

               (5)

               Οι Κάτω Χώρες έχουν συμπληρώσει το ερωτηματολόγιο για την προστασία δεδομένων και το ερωτηματολόγιο σχετικά με την ανταλλαγή δεδομένων δακτυλικών αποτυπωμάτων.

               (6)

               Οι Κάτω Χώρες πραγματοποίησαν με επιτυχία πιλοτική εφαρμογή με τη Γερμανία.

               (7)

               Έχει πραγματοποιηθεί επίσκεψη αξιολόγησης στις Κάτω Χώρες και έχει καταρτισθεί από τη γερμανική ομάδα αξιολόγησης έκθεση σχετικά με την εν λόγω επίσκεψη, η οποία διαβιβασθεί στην αρμόδια ομάδα του Συμβουλίου.

               (8)

               Έχει υποβληθεί στο Συμβούλιο συνολική έκθεση αξιολόγησης, στην οποία συνοψίζονται τα αποτελέσματα του ερωτηματολογίου, της επίσκεψης αξιολόγησης και της πιλοτικής εφαρμογής ανταλλαγής δεδομένων των δακτυλικών αποτυπωμάτων,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Για τους σκοπούς της αυτοματοποιημένης αναζήτησης δεδομένων των δακτυλικών αποτυπωμάτων, οι Κάτω Χώρες έχουν εφαρμόσει πλήρως τις γενικές διατάξεις σχετικά με την προστασία δεδομένων, του Κεφαλαίου 6 της απόφασης 2008/615/ΔΕΥ, και δικαιούνται να λαμβάνουν και να παρέχουν προσωπικά δεδομένα σύμφωνα με το άρθρο 9 της εν λόγω απόφασης από την ημερομηνία έναρξης ισχύος της παρούσας απόφασης.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 23 Ιανουαρίου 2012.

            Για το Συμβούλιο

            Η Πρόεδρος

         M. GJERSKOV

      (1)  ΕΕ L 210 της 6.8.2008, σ. 1.

      (2)  ΕΕ L 210 της 6.8.2008, σ. 12.


Avis juridique important

|

31989D0526

89/526/ΕΟΚ: Απόφαση του Συμβουλίου της 18ης Σεπτεμβρίου 1989 για την αποδοχή, εξ ονόματος της Κοινότητας, του ψηφίσματος της επιτροπής εσωτερικών μεταφορών της οικονομικής επιτροπής για την Ευρώπη σχετικά με τα μέτρα τεχνικής συνδρομής για την εφαρμογή της διεθνούς σύμβασης για την εναρμόνιση των ελέγχων των εμπορευμάτων στα σύνορα

Επίσημη Εφημερίδα αριθ. L 273 της 22/09/1989 σ. 0027 - 0028 Φινλανδική ειδική έκδοση: Κεφάλαιο 2 τόμος 7 σ. 0082  Σουηδική ειδική έκδοση: Κεφάλαιο 2 τόμος 7 σ. 0082

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 18ης Σεπτεμβρίου 1989  για την αποδοχή, εξ ονόματος της Κοινότητας, του ψηφίσματος της επιτροπής εσωτερικών μεταφορών της οικονομικής επιτροπής για την Ευρώπη σχετικά με τα μέτρα τεχνικής συνδρομής για την εφαρμογή της διεθνούς σύμβασης για την εναρμόνιση των ελέγχων των εμπορευμάτων στα σύνορα  (89/526/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  τη σύσταση της Επιτροπής,  Εκτιμώντας:  ότι η διεθνής σύμβαση για την εναρμόνιση των ελέγχων των εμπορευμάτων στα σύνορα εγκρίθηκε από την Κοινότητα με τον κανονισμό (ΕΟΚ) αριθ. 1262/84 (1) και άρχισε να ισχύει στις 12 Σεπτεμβρίου 1987·  ότι σκοπός του ψηφίσματος της επιτροπής εσωτερικών μεταφορών της οικονομικής επιτροπής για την Ευρώπη σχετικά με τα μέτρα τεχνικής συνδρομής για την εφαρμογή της διεθνούς σύμβασης για την εναρμόνιση των ελέγχων των εμπορευμάτων στα σύνορα είναι να απλουστευθεί περισσότερο το διεθνές εμπόριο μέσω της παροχής προς τις αναπτυσσόμενες χώρες, μετά από αίτημά τους και υπό αμοιβαία συμφωνηθέντες όρους, κάθε μορφής τεχνικής συνδρομής που κρίνεται απαραίτητη για την εφαρμογή της εν λόγω σύμβασης·  ότι η Κοινότητα ενδιαφέρεται να διευκολύνει το διεθνές εμπόριο μέσω της εναρμόνισης των μεθοριακών ελέγχων των εμπορευμάτων·  ότι το εν λόγω ψήφισμα μπορεί να γίνει αποδεκτό από την Κοινότητα με άμεσο αποτέλεσμα,  ΑΠΟΦΑΣΙΖΕΙ:  Άρθρο 1  Το ψήφισμα της επιτροπής εσωτερικών μεταφορών της οικονομικής επιτροπής για την Ευρώπη της 4ης Φεβρουαρίου 1983 σχετικά με τα μέτρα τεχνικής συνδρομής για την εφαρμογή της διεθνούς σύμβασης για την εναρμόνιση των ελέγχων των εμπορευμάτων στα σύνορα γίνεται αποδεκτό εξ ονόματος της Κοινότητας με άμεσο αποτέλεσμα.  Το κείμενο του ψηφίσματος επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου ορίζει το πρόσωπο που είναι αρμόδιο να κοινοποιήσει στον Εκτελεστικό Γραμματέα της οικονομικής επιτροπής για την Ευρώπη την αποδοχή, από την Κοινότητα, με άμεσο αποτέλεσμα, του ψηφίσματος που αναφέρεται στο άρθρο 1.  Βρυξέλλες, 18 Σεπτεμβρίου 1989.  Για το Συμβούλιο  Ο Πρόεδρος  E. CRESSON  (1) ΕΕ αριθ. L 126 της 12. 5. 1984, σ. 1.  ΜΕΤΡΑ ΤΕΧΝΙΚΗΣ ΣΥΝΔΡΟΜΗΣ ΓΙΑ ΤΗΝ ΕΦΑΡΜΟΓΗ ΤΗΣ ΔΙΕΘΝΟΥΣ ΣΥΜΒΑΣΗΣ ΓΙΑ ΤΗΝ ΕΝΑΡΜΟΝΙΣΗ ΤΩΝ ΕΛΕΓΧΩΝ ΤΩΝ ΕΜΠΟΡΕΥΜΑΤΩΝ ΣΤΑ ΣΥΝΟΡΑ  ΨΗΦΙΣΜΑ αριθ. 230  που εγκρίθηκε από την επιτροπή εσωτερικών μεταφορών στις 4 Φεβρουαρίου 1983  Η ΕΠΙΤΡΟΠΗ ΤΩΝ ΕΣΩΤΕΡΙΚΩΝ ΜΕΤΑΦΟΡΩΝ  ΕΧΟΝΤΑΣ ΥΠΟΨΗ τη διεθνή σύμβαση για την εναρμόνιση των μεθοριακών ελέγχων των εμπορευμάτων στα σύνορα (Γενεύη 1983),  ΕΚΦΡΑΖΟΝΤΑΣ ΤΗΝ ΕΠΙΘΥΜΙΑ να μπορέσουν όσο το δυνατό περισσότερες χώρες να προσχωρήσουν στη σύμβαση και να τεθούν σε εφαρμογή σύντομα οι διατάξεις της,  ΣΥΝΙΣΤΑ στα συμβαλλόμενα μέρη της σύμβασης να προσπαθήσουν να παράσχουν στις αναπτυσσόμενες χώρες, αφού το ζητήσουν οι ίδιες και υπό αμοιβαία συμφωνηθέντες όρους, κάθε τεχνική συνδρομή που κρίνεται απαραίτητη για την εφαρμογή της εν λόγω σύμβασης,  ΖΗΤΑ από τον Εκτελεστικό Γραμματέα της οικονομικής επιτροπής για την Ευρώπη να θέσει το παρόν ψήφισμα υπόψη των άλλων περιφερειακών οικονομικών επιτροπών και των αρμόδιων φορέων των Ηνωμένων Εθνών, καλώντας τους να το λάβουν υπόψη κατά την κατάρτιση και εκτέλεση των προγραμμάτων τους σχετικά με την τεχνική συνδρομή,  ΖΗΤΑ από τις κυβερνήσεις να ανακοινώσουν στον Εκτελεστικό Γραμματέα, αν είναι δυνατό πριν από την 1η Απριλίου 1985, εάν αποδέχονται το παρόν ψήφισμα,  ΖΗΤΑ από τον Εκτελεστικό Γραμματέα να κοινοποιήσει τις απαντήσεις που έλαβε από τις κυβερνήσεις.


title: 2009/646/ΕΚ: Απόφαση του Ευρωπαϊκού Κοινοβουλίου, της 23ης Απριλίου 2009 , σχετικά με το κλείσιμο των λογαριασμών του Ευρωπαϊκού Οργανισμού Φαρμάκων για το οικονομικό έτος 2007

text:
               26.9.2009

               EL

               Επίσημη Εφημερίδα της Ευρωπαϊκής Ένωσης

               L 255/121

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 23ης Απριλίου 2009
   σχετικά με το κλείσιμο των λογαριασμών του Ευρωπαϊκού Οργανισμού Φαρμάκων για το οικονομικό έτος 2007
   (2009/646/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2007 (1),

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2007, μαζί με τις απαντήσεις του Οργανισμού (2),

               —

               έχοντας υπόψη τη σύσταση του Συμβουλίου, της 10ης Φεβρουαρίου 2009 (5588/2009 — C6-0060/2009),

               —

               έχοντας υπόψη τη συνθήκη ΕΚ, και ιδίως το άρθρο 276,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τον καθορισμό κοινοτικών διαδικασιών για τη χορήγηση άδειας και την εποπτεία όσον αφορά τα φάρμακα που προορίζονται για ανθρώπινη και για κτηνιατρική χρήση, και για την ίδρυση Ευρωπαϊκού Οργανισμού Φαρμάκων (4), και ιδίως το άρθρο 68,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5), και ιδίως το άρθρο 94 του εν λόγω κανονισμού,

               —

               έχοντας υπόψη το άρθρο 71 και το παράρτημα V του κανονισμού του,

               —

               έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής περιβάλλοντος, δημόσιας υγείας και ασφάλειας των τροφίμων (Α6-0162/2009),

               1.

               επισημαίνει ότι οι τελικοί ετήσιοι λογαριασμοί του Ευρωπαϊκού Οργανισμού Φαρμάκων είναι οι επισυναπτόμενοι στην έκθεση του Ελεγκτικού Συνεδρίου·

               2.

               εγκρίνει το κλείσιμο των λογαριασμών του Ευρωπαϊκού Οργανισμού Φαρμάκων για το οικονομικό έτος 2007·

               3.

               αναθέτει στον πρόεδρό του να διαβιβάσει την παρούσα απόφαση στον γενικό διευθυντή του Ευρωπαϊκού Οργανισμού Φαρμάκων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο γενικός γραμματέας

         Klaus WELLE

      (1)  ΕΕ C 278 της 31.10.2008, σ. 10.

      (2)  ΕΕ C 311 της 5.12.2008, σ. 27.

      (3)  ΕΕ L 248 της 16.9.2002, σ. 1.

      (4)  ΕΕ L 136 της 30.4.2004, σ. 1.

      (5)  ΕΕ L 357 της 31.12.2002, σ. 72.


Avis juridique important

|

32001D0922(01)

Απόφαση της Επιτροπής για τον διορισμό των μελών της ευρωπαϊκής συμβουλευτικής επιτροπής για την έρευνα

Επίσημη Εφημερίδα αριθ. C 268 της 22/09/2001 σ. 0002 - 0004

Απόφαση της Επιτροπής για τον διορισμό των μελών της ευρωπαϊκής συμβουλευτικής επιτροπής για την έρευνα(2001/C 268/02)Την 1η Αυγούστου 2001 η Επιτροπή διόρισε τα 45 μέλη της ευρωπαϊκής συμβουλευτικής επιτροπής για την έρευνα [Η(2001) 3295]. Οι διορισμοί έγιναν σύμφωνα με τα κριτήρια που ορίζονται στην απόφαση 2001/531/EK, Ευρατόμ, της 27ης Ιουνίου 2001 (ΕΕ L 192 της 14.7.2001, σ. 21), σχετικά με τη σύσταση της συμβουλευτικής επιτροπής. Τα μέλη της συμβουλευτικής επιτροπής αναφέρονται στον κατωτέρω κατάλογο.>ΘΕΣΗ ΠΙΝΑΚΑ>


title: 2014/295/ΕΕ: Απόφαση του Συμβουλίου, της 17ης Μαρτίου 2014 , για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους αφενός, και της Ουκρανίας αφετέρου, όσον αφορά το προοίμιο, το άρθρο 1 και τους τίτλους I, ΙΙ και VII αυτής

text:
               29.5.2014

               EL

               Επίσημη Εφημερίδα της Ευρωπαϊκής Ένωσης

               L 161/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 17ης Μαρτίου 2014
   για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους αφενός, και της Ουκρανίας αφετέρου, όσον αφορά το προοίμιο, το άρθρο 1 και τους τίτλους I, ΙΙ και VII αυτής
   (2014/295/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως τα άρθρα 31 παράγραφος 1 και 37, σε συνδυασμό με το άρθρο 218 παράγραφος 5 και το άρθρο 218 παράγραφος 8 δεύτερο εδάφιο της Συνθήκης για τη λειτουργία της Ευρωπαϊκής Ένωσης,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 217, σε συνδυασμό με το άρθρο 218 παράγραφος 5 και με το άρθρο 218 παράγραφος 8 δεύτερο εδάφιο,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 22 Ιανουαρίου 2007 το Συμβούλιο εξουσιοδότησε την Επιτροπή να αρχίσει διαπραγματεύσεις με την Ουκρανία για τη σύναψη νέας συμφωνίας μεταξύ της Ένωσης και της Ουκρανίας για την αντικατάσταση της συμφωνίας εταιρικής σχέσης και συνεργασίας (1).

               (2)

               Λαμβανομένων υπόψη της στενής ιστορικής σχέσης και των προοδευτικά στενότερων δεσμών μεταξύ των μερών, καθώς και της επιθυμίας τους να ενισχύσουν και να διευρύνουν τις σχέσεις κατά φιλόδοξο και καινοτόμο τρόπο, οι διαπραγματεύσεις σχετικά με τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους αφενός και της Ουκρανίας αφετέρου («η συμφωνία») ολοκληρώθηκαν επιτυχώς με τη μονογράφηση της συμφωνίας το 2012.

               (3)

               Ως εκ τούτου, η συμφωνία θα πρέπει να υπογραφεί εξ ονόματος της Ένωσης και η επισυναπτόμενη στην παρούσα απόφαση τελική πράξη θα πρέπει να εγκριθεί. Η συμφωνία θα πρέπει να εφαρμοσθεί εν μέρει, προσωρινώς κατά το άρθρο 486 αυτής, το οποίο προβλέπει την προσωρινή εφαρμογή της συμφωνίας πριν να τεθεί σε ισχύ, έως ότου ολοκληρωθούν οι διαδικασίες σύναψής της.

               (4)

               Η προσωρινή εφαρμογή τμημάτων της συμφωνίας δεν προδικάζει την κατανομή των αρμοδιοτήτων μεταξύ της Ένωσης και των κρατών μελών της σύμφωνα με τις Συνθήκες,

               (5)

               Η παρούσα συμφωνία δεν πρέπει να ερμηνεύεται ως παρέχουσα δικαιώματα ή επιβάλλουσα υποχρεώσεις που μπορούν να προβληθούν άμεσα ενώπιον των δικαστηρίων της Ένωσης ή των κρατών μελών.

               (6)

               Λόγω των πολιτικών εξελίξεων και για να υλοποιηθούν οι αποφάσεις του Ευρωπαϊκού Συμβουλίου της 6ης Μαρτίου 2014, η υπογραφή της συμφωνίας θα εξαρτηθεί από την τελική πράξη,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Εγκρίνεται η υπογραφή εξ ονόματος της Ένωσης της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους αφενός, και της Ουκρανίας αφετέρου («η συμφωνία»), όσον αφορά το προοίμιο, το άρθρο 1 και τους τίτλους I, ΙΙ και VII αυτής, με την επιφύλαξη της σύναψης της εν λόγω συμφωνίας και σύμφωνα με την τελική πράξη.
   2.   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Η τελική πράξη που επισυνάπτεται στην παρούσα απόφαση εγκρίνεται εξ ονόματος της Ένωσης.
   Άρθρο 3
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία και την τελική πράξη εξ ονόματος της Ένωσης.
   Άρθρο 4
   Εν αναμονή της έναρξης ισχύος της, και σύμφωνα με το άρθρο 486 της συμφωνίας και με την επιφύλαξη των κοινοποιήσεων που προβλέπονται σε αυτήν, τα ακόλουθα τμήματα της συμφωνίας εφαρμόζονται προσωρινά μεταξύ της Ένωσης και της Ουκρανίας (2), αλλά μόνο στον βαθμό που καλύπτουν θέματα εμπίπτοντα στην αρμοδιότητα της Ένωσης, συμπεριλαμβανομένων θεμάτων που εμπίπτουν στην αρμοδιότητα της Ένωσης να ορίζει και να εφαρμόζει κοινή εξωτερική πολιτική και πολιτική ασφαλείας:

               —

               τίτλος I,

               —

               τίτλος II άρθρα 4, 5 και 6,

               —

               τίτλος VII (με εξαίρεση το άρθρο 479 παράγραφος 1) στον βαθμό που οι διατάξεις του τίτλου αυτού περιορίζονται στη διασφάλιση της προσωρινής εφαρμογής της παρούσας συμφωνίας κατά τα οριζόμενα στο παρόν άρθρο.

         Άρθρο 5
   Η παρούσα συμφωνία δεν πρέπει να ερμηνεύεται ως παρέχουσα δικαιώματα ή επιβάλλουσα υποχρεώσεις που μπορούν να προβληθούν άμεσα ενώπιον των δικαστηρίων της Ένωσης ή των κρατών μελών.
   Άρθρο 6
   Η παρούσα απόφαση αρχίζει να ισχύει την ήμερα της έκδοσής της.

      Βρυξέλλες, 17 Μαρτίου 2014.

            Για το Συμβούλιο

            Η Πρόεδρος

         C. ASHTON

      (1)  Συμφωνία εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους και της Ουκρανίας (ΕΕ L 49 της 19.2.1998, σ. 3).

      (2)  Η ημερομηνία προσωρινής εφαρμογής της συμφωνίας δημοσιεύεται στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


title: 2009/684/ΕΚ: Απόφαση του Ευρωπαϊκού Κοινοβουλίου, της 23ης Απριλίου 2009 , σχετικά με το κλείσιμο των λογαριασμών της Κοινοτικής Υπηρεσίας Ελέγχου της Αλιείας για το οικονομικό έτος 2007

text:
               26.9.2009

               EL

               Επίσημη Εφημερίδα της Ευρωπαϊκής Ένωσης

               L 255/205

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 23ης Απριλίου 2009
   σχετικά με το κλείσιμο των λογαριασμών της Κοινοτικής Υπηρεσίας Ελέγχου της Αλιείας για το οικονομικό έτος 2007
   (2009/684/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους τελικούς ετήσιους λογαριασμούς της Κοινοτικής Υπηρεσίας Ελέγχου της Αλιείας για το οικονομικό έτος 2007 (1),

               —

               έχοντας υπόψη την έκθεση του Ελεγκτικού Συνεδρίου σχετικά με τους τελικούς ετήσιους λογαριασμούς της Κοινοτικής Υπηρεσίας Ελέγχου της Αλιείας για το οικονομικό έτος 2007, μαζί με τις απαντήσεις της Υπηρεσίας (2),

               —

               έχοντας υπόψη τη σύσταση του Συμβουλίου, της 10ης Φεβρουαρίου 2009 (5588/2009 — C6-0060/2009),

               —

               έχοντας υπόψη τη συνθήκη ΕΚ, και ιδίως το άρθρο 276,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 768/2005 του Συμβουλίου, της 26ης Απριλίου 2005, για την ίδρυση Κοινοτικής Υπηρεσίας Ελέγχου της Αλιείας (4), και ιδίως το άρθρο 36,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται στους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5), και ιδίως το άρθρο 94 του εν λόγω κανονισμού,

               —

               έχοντας υπόψη το άρθρο 71 και το παράρτημα V του κανονισμού του,

               —

               έχοντας υπόψη την έκθεση της επιτροπής ελέγχου των προϋπολογισμών (Α6-0179/2009),

               1.

               επισημαίνει ότι οι τελικοί ετήσιοι λογαριασμοί της Κοινοτικής Υπηρεσίας Ελέγχου της Αλιείας είναι εκείνοι που επισυνάπτονται στην έκθεση του Ελεγκτικού Συνεδρίου·

               2.

               εγκρίνει το κλείσιμο των λογαριασμών της Κοινοτικής Υπηρεσίας Ελέγχου της Αλιείας για το οικονομικό έτος 2007·

               3.

               αναθέτει στον πρόεδρό του να διαβιβάσει την παρούσα απόφαση στον εκτελεστικό διευθυντή της Κοινοτικής Υπηρεσίας Ελέγχου της Αλιείας, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο γενικός γραμματέας

         Klaus WELLE

      (1)  ΕΕ C 278 της 31.10.2008, σ. 78.

      (2)  ΕΕ C 311 της 5.12.2008, σ. 1.

      (3)  ΕΕ L 248 της 16.9.2002, σ. 1.

      (4)  ΕΕ L 128 της 21.5.2005, σ. 1.

      (5)  ΕΕ L 357 της 31.12.2002, σ. 72.


title: Απόφαση 2012/829/ΚΕΠΠΑ του Συμβουλίου, της 21ης Δεκεμβρίου 2012 , για την τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν

text:
               22.12.2012

               EL

               Επίσημη Εφημερίδα της Ευρωπαϊκής Ένωσης

               L 356/71

         ΑΠΌΦΑΣΗ 2012/829/ΚΕΠΠΑ ΤΟΥ ΣΥΜΒΟΥΛΊΟΥ
   της 21ης Δεκεμβρίου 2012
   για την τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:

               (1)

               Στις 26 Ιουλίου 2010 το Συμβούλιο εξέδωσε την απόφαση 2010/413/ΚΕΠΠΑ (1).

               (2)

               Θα πρέπει να προστεθεί στην απόφαση 2010/413/ΚΕΠΠΑ μια διάταξη σχετικά με την αυξημένη παρακολούθηση όλων των δραστηριοτήτων των χρηματοπιστωτικών ιδρυμάτων εντός της ΕΕ που διεξάγονται σε συνεργασία με ανάλογα ιρανικά ιδρύματα.

               (3)

               Επιπροσθέτως, θα πρέπει να τροποποιηθεί μια διάταξη της απόφασης 2010/413/ΚΕΠΠΑ σχετικά με τη δέσμευση των κεφαλαίων και των οικονομικών πόρων.

               (4)

               Επιπλέον, θα πρέπει να προστεθούν νέα πρόσωπα και οντότητες στον κατάλογο των υποκείμενων σε περιοριστικά μέτρα προσώπων και οντοτήτων ο οποίος παρατίθεται στο παράρτημα ΙΙ της απόφασης 2010/413/ΚΕΠΠΑ, ορισμένες οντότητες θα πρέπει να διαγραφούν από τον κατάλογο, ενώ κάποια στοιχεία οντοτήτων θα πρέπει να τροποποιηθούν.

               (5)

               Η απόφαση 2010/413/ΚΕΠΠΑ θα πρέπει έτσι να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/413/ΚΕΠΠΑ τροποποιείται ως εξής:

               (1)

               Στο άρθρο 10 προστίθεται:
               «3α)   Τα χρηματοπιστωτικά ιδρύματα υποχρεούνται, κατά τις δοσοληψίες τους με τράπεζες και χρηματοπιστωτικά ιδρύματα της παραγράφου 1, να:

                           α)

                           ελέγχουν συνεχώς τις κινήσεις λογαριασμών, μέσω επίσης και των οικείων προγραμμάτων δέουσας επιμέλειας ως προς τον πελάτη, στα πλαίσια επίσης των υποχρεώσεών τους για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας.

                           β)

                           απαιτούν να συμπληρώνονται όλα τα προβλεπόμενα στις εντολές πληρωμής σημεία, όσον αφορά τον εντολέα και τον αποδέκτη της οικείας δοσοληψίας. Αν δεν δοθούν οι πληροφορίες αυτές,, να αρνούνται να την εκτελέσουν,

                           γ)

                           διατηρούν αρχείο με όλες τις δοσοληψίες επί πέντε έτη και αν ζητηθεί το κοινοποιούν στις εθνικές αρχές.

                           δ)

                           αν υποπτεύονται, ή έχουν αποχρώντα λόγο να υποπτευθούν, ότι τα κεφάλαια σχετίζονται με την χρηματοδότηση όπλων μαζικής καταστροφής, ειδοποιούν αμέσως σχετικά την Μονάδα Χρηματοοικονομικών Πληροφοριών (ΜΧΠ) ή άλλη αρχή ορισθείσα από το οικείο κράτος μέλος. Η Μονάδα ή η αρχή έχουν εγκαίρως άμεση ή έμμεση πρόσβαση στις χρηματοπιστωτικές, διοικητικές και αστυνομικές πληροφορίες που χρειάζεται για να εκτελέσει σωστά τα καθήκοντά της, καθώς και στην ανάλυση των αναφορών σχετικά με ύποπτες χρηματοπιστωτικές δοσοληψίες.»

               (2)

               Στο άρθρο 20 παράγραφος 1, το στοιχείο β) αντικαθίσταται από το ακόλουθο κείμενο:

                           «β)

                           μη καλυπτομένων από το Παράρτημα Ι προσώπων και οντοτήτων που δραστηριοποιούνται, σχετίζονται άμεσα ή παρέχουν υποστήριξη στη διάδοση επικίνδυνων πυρηνικών δραστηριοτήτων του Ιράν είτε στην ανάπτυξη στο Ιράν φορέων πυρηνικών όπλων, μεταξύ άλλων μέσω της συμμετοχής στην προμήθεια απαγορευμένων ειδών, αγαθών, εξοπλισμού, υλικών και τεχνολογίας, ή προσώπων ή οντοτήτων που ενεργούν για λογαριασμό τους ή υπό την καθοδήγησή τους, ή οντοτήτων που ανήκουν ή ελέγχονται από αυτά, μεταξύ άλλων με παράνομα μέσα, ή προσώπων και οντοτήτων που έχουν συνδράμει κατονομασθέντα πρόσωπα ή οντότητες να αποφύγουν ή να παραβιάσουν τις διατάξεις των αποφάσεων 1737(2006), 1747(2007), 1803(2008)και 1929(2010) του Συμβουλίου Ασφαλείας των Ηνωμένων Εθνών, ή της παρούσας απόφασης καθώς και άλλων μελών και οντοτήτων του ΣΙΕΦ και ΝΓΙΔΙ, και οντοτήτων που ανήκουν ή ελέγχονται από αυτές ή που ενεργούν για λογαριασμό τους ή παρέχουν ασφαλιστικές υπηρεσίες και άλλες ουσιαστικές υπηρεσίες σε αυτές, όπως αναφέρεται στο Παράρτημα ΙΙ.».

         Άρθρο 2
   Το παράρτημα ΙΙ της απόφασης 2010/413/ΚΕΠΠΑ τροποποιείται σύμφωνα με το παράρτημα της παρούσας απόφασης.
   Άρθρο 3
   Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 21 Δεκεμβρίου 2012.

            Για το Συμβούλιο

            Ο Πρόεδρος

         Α. Δ. ΜΑΥΡΟΓΙΑΝΝΗΣ

      (1)  ΕΕ L 195, 27.7.2010, σ. 39.

      ΠΑΡΑΡΤΗΜΑ

                  I.

                  Τα πρόσωπα και οι οντότητες που αναφέρονται κατωτέρω προστίθενται στον κατάλογο του παραρτήματος II της απόφασης 2010/413/ΚΕΠΠΑ
                  «I.   Πρόσωπα και οντότητες που ενέχονται σε δραστηριότητες πυρηνικών ή βαλλιστικών πυραύλων και πρόσωπα και οντότητες που παρέχουν στήριξη στην κυβέρνηση του Ιράν.

                     Πρόσωπο

                              Ονοματεπώνυμο

                              Στοιχεία ταυτοποίησης

                              Λόγοι

                              Ημ/νία καταχώρισης

                              1.

                              Babak Zanjani

                              Ημ/νία. γέν: 12 Μαρτίου 1971

                              Ο Babak Zanjani βοηθά οντότητες που έχουν κατονομασθεί να παραβιάζουν τις διατάξεις του κανονισμού της ΕΕ για το Ιράν και χρηματοδοτεί την κυβέρνηση του Ιράν. Ο Zanjani είναι βασικός διαμεσολαβητής για τις πετρελαϊκές συμφωνίες του Ιράν και μεταφέρει χρήματα που σχετίζονται με το ιρανικό πετρέλαιο. Ο Zanjani είναι ιδιοκτήτης και διαχειριστής του ομίλου Sorinet, με έδρα τα ΗΑΕ· ο Zanjani χρησιμοποιεί ορισμένες από τις εταιρίες του ομίλου για να διοχετεύει πληρωμές που σχετίζονται με το πετρέλαιο.

                              22.12.2012

                     Οντότητες

                              Ονοματεπώνυμο

                              Στοιχεία ταυτοποίησης

                              Λόγοι

                              Ημ/νία καταχώρισης

                              1.

                              National Iranian Oil Prodcuts distribution Company (NIOPDC)

                                          No.1, Tehran, Iranshahr Ave.Shadab.St,

                                          P.O.Box: 79145/3184

                                          Τηλ.: +98-21-77606030

                                          Ιστοσελίδα: www.niopdc.ir

                              Θυγατρική της National Iranian Oil Refining and Distribution Company (NIORDC)

                              22.12.2012

                              2.

                              Iranian Oil Pipelines and Telecommunications Company (IOPTC)

                                          No.194, Tehran, Sepahbod Gharani Ave.

                                          Τηλ.: +98-21-88801960/+98-21-66152223

                                          Φαξ: +98-21-66154351

                                          Ιστοσελίδα: www.ioptc.com

                              Θυγατρική της National Iranian Oil Refining and Distribution Company (NIORDC)

                              22.12.2012

                              3.

                              National Iranian Oil Engineering and Construction Company (NIOEC)

                                          No.263, Tehran, Ostad Nejatollahi Ave.

                                          P.O.Box: 11365/6714

                                          Τηλ.: +98-21-88907472

                                          Φαξ: +98-21-88907472

                                          Ιστοσελίδα: www.nioec.org

                              Θυγατρική της National Iranian Oil Refining and Distribution Company (NIORDC)

                              22.12.2012

                              4.

                              Iran Composites Institute

                                          Iran Composites Institute,

                                          Iranian University of Science and Technology,

                                          16845-188, Tehran, Iran,

                                          Τηλ.: 98 217 3912858

                                          Φαξ: 98 217 7491206

                                          Ηλ. διεύθ.: ici@iust.ac.ir

                                          Ιστοσελίδα: http://www.irancomposites.org

                              Η Iranian Composites Institute (ICI, άλλως Composite Institute of Iran) βοηθά οντότητες που έχουν κατονομασθεί να παραβιάζουν τις διατάξεις των κυρώσεων του ΟΗΕ και της ΕΕ κατά του Ιράν και υποστηρίζει άμεσα πυρηνικές δραστηριότητες του Ιράν, επικίνδυνες, όσον αφορά τη διάδοση πυρηνικών όπλων. Από το 2011, το ICI προμηθεύει, βάσει σύμβασης, ρότορες για φυγοκέντρους αερίων IR-2M στην Iran Centrifuge Technology Company (TESA), εταιρία που περιλαμβάνεται στον κατάλογο της ΕΕ.

                              22.12.2012

                              5.

                              Jelvesazan Company

                                          22 Bahman St., Bozorgmehr Ave, 84155666, Esfahan, Iran

                                          Τηλ.: 98 0311 2658311 15

                                          Φαξ: 98 0311 2679097

                              Η Jelvesazan Company βοηθά οντότητες που έχουν κατονομασθεί να παραβιάζουν τις διατάξεις των κυρώσεων του ΟΗΕ και της ΕΕ κατά του Ιράν και υποστηρίζει άμεσα πυρηνικές δραστηριότητες του Ιράν, επικίνδυνες, όσον αφορά τη διάδοση πυρηνικών όπλων. Από τις αρχές του 2012, η Jelvesazan σκόπευε να προμηθεύει ελεγχόμενες αντλίες κενού στην Iran Centrifuge Technology Company (TESA), εταιρία που περιλαμβάνεται στον κατάλογο της ΕΕ.

                              22.12.2012

                              6.

                              Iran Aluminium Company

                                          Arak Road Km 5, Tehran Road, 38189-8116, Arak, Iran

                                          Τηλ.: 98 861 4130430

                                          Φαξ: 98 861 413023

                                          Ιστοσελίδα: www.iralco.net

                              Η Iran Aluminium Company (άλλως IRALCO, Iranian Aluminium Company) βοηθά οντότητες που έχουν κατονομασθεί να παραβιάζουν τις διατάξεις των κυρώσεων του ΟΗΕ και της ΕΕ κατά του Ιράν και υποστηρίζει άμεσα πυρηνικές δραστηριότητες του Ιράν, επικίνδυνες, όσον αφορά τη διάδοση πυρηνικών όπλων. Από τα μέσα του 2012, η IRALCO προμηθεύει, βάσει σύμβασης, αλουμίνιο στην Iran Centrifuge Technology Company (TESA), εταιρία που περιλαμβάνεται στον κατάλογο της ΕΕ.

                              22.12.2012

                              7.

                              Simatec Development Company

                              Η Simatec Development Company βοηθά οντότητες που έχουν κατονομασθεί να παραβιάζουν τις διατάξεις των κυρώσεων του ΟΗΕ και της ΕΕ κατά του Ιράν και υποστηρίζει άμεσα πυρηνικές δραστηριότητες του Ιράν, επικίνδυνες, όσον αφορά τη διάδοση πυρηνικών όπλων. Στις αρχές του 2010, της ανέθεσε, βάσει σύμβασης, η Kalaye Electric Company (KEC), εταιρία που περιλαμβάνεται στον κατάλογο του ΟΗΕ, να προμηθεύει αναστροφείς Vacon για την τροφοδοσία φυγοκεντρητών εμπλουτισμού ουρανίου. Από τα μέσα του 2012, η Simatec αποπειράται να προμηθευθεί αναστροφείς που ελέγχονται από την ΕΕ.

                              22.12.2012

                              8.

                              Aluminat

                                          1.

                                          Parcham St, 13th Km of Qom Rd 38135 Arak (Εργοστάσιο)

                                          2.

                                          Unit 38, 5th Fl, Bldg No 60, Golfam St, Jordan, 19395-5716, Tehran
                                          Τηλ.: 98 212 2049216 / 22049928 / 22045237
                                          Φαξ: 98 21 22057127
                                          Ιστοσελίδα: www.aluminat.com

                              Η Aluminat βοηθά οντότητες που έχουν κατονομασθεί να παραβιάζουν τις διατάξεις των κυρώσεων του ΟΗΕ και της ΕΕ κατά του Ιράν και υποστηρίζει άμεσα πυρηνικές δραστηριότητες του Ιράν, επικίνδυνες, όσον αφορά τη διάδοση πυρηνικών όπλων. Στις αρχές του 2012, η Aluminat προμήθευε, βάσει σύμβασης, αλουμίνιο 6061-T6 στην Iran Centrifuge Technology Company (TESA), εταιρία που περιλαμβάνεται στον κατάλογο της ΕΕ.

                              22.12.2012

                              9.

                              Οργανισμός Αμυντικής Καινοτομίας και Έρευνας (Organisation of Defensive Innovation and Research)

                              Η Οργανισμός Αμυντικής Καινοτομίας και Έρευνας (SPND) βοηθά τα πρόσωπα και οντότητες που έχουν κατονομασθεί να παραβιάζουν τις διατάξεις των κυρώσεων του ΟΗΕ και της ΕΕ κατά του Ιράν και υποστηρίζει άμεσα πυρηνικές δραστηριότητες του Ιράν, επικίνδυνες, όσον αφορά τη διάδοση πυρηνικών όπλων. Ο ΔΟΑΕ έχει εκφράσει ανησυχίες ότι ο SPND εμπλέκεται σε πιθανέςστρατιωτικές διαστάσεις των δραστηριοτήτων του πυρηνικού προγράμματος του Ιράν, πράγμα για το οποίο το Ιράν εξακολουθεί να αρνείται να συνεργασθεί. Ο SPND, διαχειριστής του οποίου είναι ο Mohsen Fakhrizadeh, ο οποίος έχει κατονομασθεί, αποτελεί τμήμα του Υπουργείου Άμυνας και Επιμελητείας των Ενόπλων Δυνάμεων (MODAFL, καταχωρίσθηκε στον κατάλογο της ΕΕ τον Μάιο του 2011). Ο Davoud Babaei καταχωρίσθηκε στον κατάλογο της ΕΕ τον Δεκέμβριο του 2011, ως διευθυντής ασφαλείας του SPND. Υπ' αυτή την ιδιότητα, είναι υπεύθυνος για την απαγόρευση κοινοποίησης πληροφοριών, μεταξύ άλλων, στον ΔΟΑΕ.

                              22.12.2012

                              10.

                              First Islamic Investment Bank

                              Branch: 19A-31-3A, Level 31 Business Suite, Wisma UOA, Jalan Pinang 50450, Kuala Lumpur· Kuala Lumpur· Wilayah Persekutuan; 50450
                              Τηλ.: 603-21620361/2/3/4, +6087417049/ 417050, +622157948110
                              Branch: Unit 13 (C), Main Office Tower, Financial Park Labuan Complex, Jalan Merdeka, 87000 Federal Territory of Labuan, Malaysia· Labuan F.Τ· 87000
                              Investor Relations: Menara Prima 17th floor Jalan Lingkar, Mega Kuningan Blok 6.2 Jakarta 12950 – Indonesia· South Jakarta; Jakarta· 12950

                              Η First Islamic Investment Bank (FIIB) βοηθά οντότητες που έχουν κατονομασθεί να παραβιάζουν τις διατάξεις του κανονισμού της ΕΕ για το Ιράν και χρηματοδοτεί την κυβέρνηση του Ιράν. Η FIIB ανήκει στον όμιλο Sorinet, του οποίου ιδιοκτήτης και διαχειριστής είναι ο Babak Zanjani. Χρησιμοποιείται για τη διοχέτευση πληρωμών που σχετίζονται με το ιρανικό πετρέλαιο.

                              22.12.2012

                              11.

                              International Safe Oil

                              Η International Safe Oil (ISO) βοηθά οντότητες που έχουν κατονομασθεί να παραβιάζουν τις διατάξεις του κανονισμού της ΕΕ για το Ιράν και χρηματοδοτεί την κυβέρνηση του Ιράν. Η ISO ανήκει στον όμιλο Sorinet, του οποίου ιδιοκτήτης και διαχειριστής είναι ο Babak Zanjani. Χρησιμοποιείται για τη διοχέτευση πληρωμών που σχετίζονται με το ιρανικό πετρέλαιο.

                              22.12.2012

                              12.

                              Sorinet Commercial Trust

                              SCT Bankers Company
                              Branch: No.1808, 18th Floor, Grosvenor House Commercial Tower, Sheik Zayed Road, Dubai, UAE, P.O.Box 31988
                              Τηλ.: 0097 14 3257022-99
                              Ηλ. διεύθ.: INFO@SCTBankers.com
                              Dubai SWIFT Code: SCTSAEA1
                              Branch: No.301, 3rd Floor Sadaf Building Kish Island, Iran, P.O.Box 1618
                              Τηλ.: +98 764 444 32 341-2
                              Φαξ: +98 764 444 50 390-1

                              Η Sorinet Commercial Trust (SCT) βοηθά οντότητες που έχουν κατονομασθεί να παραβιάζουν τις διατάξεις του κανονισμού της ΕΕ για το Ιράν και χρηματοδοτεί την κυβέρνηση του Ιράν. Η SCT ανήκει στον όμιλο Sorinet, του οποίου ιδιοκτήτης και διαχειριστής είναι ο Babak Zanjani. Χρησιμοποιείται για τη διοχέτευση πληρωμών που σχετίζονται με το ιρανικό πετρέλαιο.

                              22.12.2012

                              13.

                              Hong Kong Intertrade Company Ltd

                              Hong Kong Intertrade Company, Hong Kong

                              Η Hong Kong Intertrade Company Ltd (HKICO) βοηθά οντότητες πουέχουν κατονομασθεί να παραβιάζουν τις διατάξεις του κανονισμού της ΕΕ για το Ιράν και χρηματοδοτεί την κυβέρνηση του Ιράν. Η HKICO είναι εταιρία βιτρίνα και ελέγχεται από την National Iranian Oil Company (NIOC), εταιρία που περιλαμβάνεται στον κατάλογο της ΕΕ. Στα μέσα του 2012, η HKICO επρόκειτο να λάβει εκατομμύρια δολάρια από πωλήσεις πετρελαίου της NIOC.

                              22.12.2012

                              14.

                              Petro Suisse

                              Petro Suisse
                              Avenue De la Tour-Halimand 6, 1009 Pully, Switzerland

                              Η Petro Suisse βοηθά οντότητες που έχουν κατονομασθεί να παραβιάζουν τις διατάξεις του κανονισμού της ΕΕ για το Ιράν και χρηματοδοτεί την κυβέρνηση του Ιράν. Είναι εταιρία βιτρίνα και ελέγχεται από την NIOC, εταιρία που περιλαμβάνεται στον κατάλογο της ΕΕ. Η NIOC ίδρυσε την εταιρία Petro Suisse ώστε να χρησιμοποιεί τους λογαριασμούς της για να καταβάλλει και να λαμβάνει πληρωμές. Η Petro Suisse εξακολουθούσε να έχει επαφές με την NIOC το 2012.

                              22.12.2012

                              15.

                              Oil Industry Pension Fund Investment Company

                              No 234, Taleghani St, Tehran Iran

                              Η Iran's Oil Industry Pension Fund Investment Company (OPIC, άλλως the Oil Pension Fund, NIOC Pension Fund, Petroleum Ministry Pension Fund) χρηματοδοτεί την κυβέρνηση του Ιράν. Η OPIC λειτουργεί υπό την αιγίδα του Υπουργείου Πετρελαίου του Ιράν και της National Iranian Oil Company-NIOC (και οι δύο οντότητες περιλαμβάνονται στον κατάλογο της ΕΕ). Διαθέτει μετοχές σε αρκετές οντότητες που περιλαμβάνονται στον κατάλογο της ΕΕ.

                              22.12.2012

                              16.

                              CF Sharp and Company Private Limited

                              Η οντότητα αυτή υποστήριξε την Irano-Hind Shipping Company (IHSC) (καταχωρίσθηκε στον κατάλογο του ΟΗΕ στις 9 Ιουνίου 2010) στην καταστρατήγηση των κυρώσεων που της είχαν επιβληθεί. Μετά την καταχώρισή της στον κατάλογο, η IHSC προσπάθησε να αποκρύψει ότι έχει στην κατοχή της τρία πετρελαιοφόρα, αναθέτοντας τη διαχείρισή τους στην Noah Ship Management, και, στη συνέχεια, στη Marian Ship Management. Η CF Sharp and Co συμμετείχε σε αυτές τις προσπάθειες, συνάπτοντας σύμβαση διαχείρισης προσωπικού με την IHSC για το πλήρωμα των τριών πετρελαιοφόρων. Η σύμβαση εκτελέσθηκε από τη Noah Ship Management και τη Marian Ship Management.

                              22.12.2012

                              17.

                              Τεχνολογικό Πανεπιστήμιο Sharif

                                          Azadi Ave, 11365-8639, Tehran, Iran

                                          Τηλ.: 98 21 66022727

                                          Φαξ: 98 21 66036005

                                          Ιστοσελίδα: www.sharif.ir

                              Το Τεχνολογικό Πανεπιστήμιο Sharif (SUT) βοηθά οντότητες που έχουν κατονομασθεί να παραβιάζουν τις διατάξεις των κυρώσεων του ΟΗΕ και της ΕΕ κατά του Ιράν και υποστηρίζει πυρηνικές δραστηριότητες του Ιράν, επικίνδυνες, όσον αφορά τη διάδοση πυρηνικών όπλων. Από τα τέλη του 2011, το SUT διαθέτει εργαστήρια προς χρήση τηςπυρηνικής οντότητας Kalaye Electric Company (KEC), εταιρίας που περιλαμβάνεται στον κατάλογο του ΟΗΕ και της Iran Centrifuge Technology Company (TESA), εταιρίας που περιλαμβάνεται στον κατάλογο της ΕΕ

                              22.12.2012

                              18.

                              Moallem Insurance Company (άλλως:
                              Moallem Insurance; Moallem Insurance Co.· M.I.C· Export and Investment Insurance Co.)

                                          No. 56, Haghani Boulevard, Vanak Square, Tehran 1517973511, Iran PO Box 19395-6314, 11/1 Sharif Ave, Vanaq Square, Tehran 19699, Iran

                                          Τηλ.: (98-21) 886776789, 887950512, 887791835

                                          Φαξ: (98-21) 88771245

                                          Ιστοσελίδα: www.mic-ir.com

                              Βασικός φορέας ασφάλισης των Ναυτιλιακών Γραμμών της Ισλαμικής Δημοκρατίας του Ιράν (IRISL)

                              22.12.2012»

                  II.

                  Τα στοιχεία σχετικά με τις οντότητες που αναφέρονται κατωτέρω και περιλαμβάνονται στο Παράρτημα ΙΙ της απόφασης 2010/413/ΚΕΠΠΑ αντικαθίστανται ως εξής:
                  «B.   Οντότητες

                              Όνομα

                              Αναγνωριστικά στοιχεία

                              Αιτιολογία

                              Ημερομηνία καταχώρησης

                              1.

                              Technology Cooperation Office (TCO) του Γραφείου του Ιρανού Προέδρου
                              (άλλως Center for Innovation and Technology (CITC)

                              Τεχεράνη, Ιράν

                              Αρμόδιο για την τεχνολογική προώθηση του Ιράν μέσω συναφών συνδέσμων προμήθειας και εκπαίδευσης του εξωτερικού. Παρέχει στήριξη στα πυρηνικά και πυραυλικά προγράμματα.

                              26.7.2010

                              2.

                              Sureh (άλλως Soreh) Nuclear Reactors Fuel Company (άλλως Nuclear Fuel Reactor Company· Sookht Atomi Reactorhaye Iran·Soukht Atomi Reactorha-ye Iran)

                              Έδρα: 61 Shahid Abtahi St, Karegar e Shomali, Tehran
                              Εγκαταστάσεις: Persian Gulf Boulevard, Km20 SW Esfahan Road, Esfahan

                              Θυγατρική εταιρεία του Οργανισμού Ατομικής Ενέργειας του Ιράν (στον οποίο έχουν επιβληθεί κυρώσεις από τα ΗΕ) η οποία απαρτίζεται από την «Uranium Conversion Facility», τη «Fuel Manufacturing Plant» και τη «Zirconium Production Plant».

                              23.05.2011

                              3.

                              Tidewater (Tidewater Middle East Co; Faraz Royal Qeshm Company LLC)

                              Ταχυδρομική διεύθυνση: No 80, Tidewater Building, Vozara Street, Next to Saie Park, Tehran, Iran

                              Υπό την ιδιοκτησία και έλεγχο της IRGC

                              23.01.2012»

                  III.

                  Οι οντότητες που απαριθμούνται κατωτέρω διαγράφονται από τον κατάλογο που περιλαμβάνεται στο Παράρτημα ΙΙ της απόφασης 2010/413/ΚΕΠΠΑ.

                              1.

                              CF Sharp Shipping Agencies Pte Ltd

                              2.

                              Soreh (Nuclear Fuel Reactor Company)


title: Απόφαση (ΕΕ) 2015/2035 του Συμβουλίου, της 26ης Οκτωβρίου 2015, σχετικά με τη θέση που θα ληφθεί εξ ονόματος της Ευρωπαϊκής Ένωσης από την υποεπιτροπή εμπορίου και αειφόρου ανάπτυξης και την επιτροπή σύνδεσης στη σύνθεσή της για τα εμπορικά θέματα, οι οποίες θεσπίστηκαν με τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου, όσον αφορά την έγκριση εσωτερικού κανονισμού της υποεπιτροπής εμπορίου και αειφόρου ανάπτυξης, την κατάρτιση του καταλόγου των εμπειρογνωμόνων της εν λόγω υποεπιτροπής για το εμπόριο και την αειφόρο ανάπτυξη και την κατάρτιση του καταλόγου των διαιτητών από την επιτροπή σύνδεσης στη σύνθεσή της για τα εμπορικά θέματα

text:
               14.11.2015

               EL

               Επίσημη Εφημερίδα της Ευρωπαϊκής Ένωσης

               L 298/14

         ΑΠΌΦΑΣΗ (ΕΕ) 2015/2035 ΤΟΥ ΣΥΜΒΟΥΛΊΟΥ
   της 26ης Οκτωβρίου 2015
   σχετικά με τη θέση που θα ληφθεί εξ ονόματος της Ευρωπαϊκής Ένωσης από την υποεπιτροπή εμπορίου και αειφόρου ανάπτυξης και την επιτροπή σύνδεσης στη σύνθεσή της για τα εμπορικά θέματα, οι οποίες θεσπίστηκαν με τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου, όσον αφορά την έγκριση εσωτερικού κανονισμού της υποεπιτροπής εμπορίου και αειφόρου ανάπτυξης, την κατάρτιση του καταλόγου των εμπειρογνωμόνων της εν λόγω υποεπιτροπής για το εμπόριο και την αειφόρο ανάπτυξη και την κατάρτιση του καταλόγου των διαιτητών από την επιτροπή σύνδεσης στη σύνθεσή της για τα εμπορικά θέματα
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το άρθρο 431 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου (1) («η συμφωνία»), προβλέπει την προσωρινή εφαρμογή μέρους της συμφωνίας.

               (2)

               Το άρθρο 3 της απόφασης 2014/494/ΕΕ του Συμβουλίου (2) καθορίζει ποια τμήματα της συμφωνίας πρόκειται να εφαρμοστούν προσωρινά, συμπεριλαμβανομένων των διατάξεων για τη σύσταση και τη λειτουργία της υποεπιτροπής εμπορίου και αειφόρου ανάπτυξης και της επιτροπής σύνδεσης στη σύνθεσή της για τα εμπορικά θέματα, όπως ορίζεται στο άρθρο 408 παράγραφος 4 της συμφωνίας («επιτροπή σύνδεσης στη σύνθεσή της για τα εμπορικά θέματα»), τις διατάξεις σχετικά με το εμπόριο και την αειφόρο ανάπτυξη και τις διατάξεις για τις διαδικασίες επίλυσης διαφορών.

               (3)

               Σύμφωνα με το άρθρο 240 παράγραφος 3 της συμφωνίας, η υποεπιτροπή εμπορίου και αειφόρου ανάπτυξης εγκρίνει τον εσωτερικό κανονισμό της.

               (4)

               Σύμφωνα με το άρθρο 243 παράγραφος 3 της συμφωνίας, η υποεπιτροπή εμπορίου και αειφόρου ανάπτυξης, κατά την πρώτη συνεδρίασή της, καταρτίζει έναν κατάλογο τουλάχιστον 15 ατόμων που επιθυμούν και μπορούν να εκτελέσουν χρέη εμπειρογνωμόνων στις διαδικασίες της ομάδας για το εμπόριο και την αειφόρο ανάπτυξη.

               (5)

               Σύμφωνα με το άρθρο 268 παράγραφος 1 της συμφωνίας, η επιτροπή σύνδεσης στη σύνθεσή της για τα εμπορικά θέματα καταρτίζει έναν κατάλογο τουλάχιστον 15 ατόμων που επιθυμούν και μπορούν να ασκούν χρέη διαιτητών στις διαδικασίες επίλυσης διαφορών, εντός έξι μηνών από την έναρξη προσωρινής εφαρμογής της συμφωνίας.

               (6)

               Ως εκ τούτου, είναι σκόπιμο να καθοριστεί η θέση της Ένωσης όσον αφορά τον εσωτερικό κανονισμό της υποεπιτροπής εμπορίου και αειφόρου ανάπτυξης, τον κατάλογο των εμπειρογνωμόνων για το εμπόριο και την αειφόρο ανάπτυξη ο οποίος θα εγκριθεί από την εν λόγω υποεπιτροπή, καθώς και όσον αφορά τον κατάλογο των διαιτητών, ο οποίος θα εγκριθεί από την επιτροπή σύνδεσης στη σύνθεσή της για τα εμπορικά θέματα,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η θέση που θα ληφθεί εξ ονόματος της Ένωσης στο πλαίσιο της υποεπιτροπής εμπορίου και αειφόρου ανάπτυξης η οποία συστάθηκε δυνάμει του άρθρου 240 της συμφωνίας, όσον αφορά την έγκριση του εσωτερικού κανονισμού της εν λόγω υποεπιτροπής και την κατάρτιση του καταλόγου των εμπειρογνωμόνων για το εμπόριο και την αειφόρο ανάπτυξη, βασίζεται στα σχέδια αποφάσεων της εν λόγω υποεπιτροπής τα οποία επισυνάπτονται στην παρούσα απόφαση.
   2.   Οι εκπρόσωποι της Ένωσης στην υποεπιτροπή εμπορίου και αειφόρου ανάπτυξης μπορούν να συμφωνήσουν τεχνικές διορθώσεις ήσσονος σημασίας στα σχέδια αποφάσεων χωρίς περαιτέρω απόφαση του Συμβουλίου.
   Άρθρο 2
   1.   Η θέση που θα ληφθεί εξ ονόματος της Ένωσης στο πλαίσιο της επιτροπής σύνδεσης στη σύνθεσή της για τα εμπορικά θέματα, όσον αφορά την κατάρτιση του καταλόγου των διαιτητών, βασίζεται στο σχέδιο απόφασης της εν λόγω επιτροπής, το οποίο επισυνάπτεται στην παρούσα απόφαση.
   2.   Οι εκπρόσωποι της Ένωσης στην επιτροπή σύνδεσης στη σύνθεσή της για τα εμπορικά θέματα μπορούν να συμφωνήσουν τεχνικές διορθώσεις ήσσονος σημασίας στο σχέδιο απόφασης χωρίς περαιτέρω απόφαση του Συμβουλίου.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 26 Οκτωβρίου 2015.

            Για το Συμβούλιο

            Η Πρόεδρος

         F. MOGHERINI

      (1)  ΕΕ L 261 της 30.8.2014, σ. 4.

      (2)  Απόφαση 2014/494/ΕΕ του Συμβουλίου, της 16ης Ιουνίου 2014, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου (ΕΕ L 261 της 30.8.2014, σ. 1).

      ΣΧΕΔΙΟ
      ΑΠΟΦΑΣΗ αριθ. 1/2015 ΤΗΣ ΥΠΟΕΠΙΤΡΟΠΗΣ ΕΜΠΟΡΙΟΥ ΚΑΙ ΑΕΙΦΟΡΟΥ ΑΝΑΠΤΥΞΗΣ ΕΕ-ΓΕΩΡΓΙΑΣ
      της …
      για τη θέσπιση του εσωτερικού κανονισμού της
      Η ΥΠΟΕΠΙΤΡΟΠΗ ΕΜΠΟΡΙΟΥ ΚΑΙ ΑΕΙΦΟΡΟΥ ΑΝΑΠΤΥΞΗΣ ΕΕ-ΓΕΩΡΓΙΑΣ,
      Έχοντας υπόψη τη συμφωνία Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου (1), («η συμφωνία»), και ιδίως το άρθρο 240,
      Εκτιμώντας τα ακόλουθα:

                  (1)

                  Σύμφωνα με το άρθρο 431 της συμφωνίας, ορισμένα μέρη της συμφωνίας εφαρμόζονται προσωρινά από την 1η Σεπτεμβρίου 2014.

                  (2)

                  Σύμφωνα με το άρθρο 240 της συμφωνίας η υποεπιτροπή εμπορίου και αειφόρου ανάπτυξης συνεδριάζει με σκοπό την παρακολούθηση της εφαρμογής του κεφαλαίου 13 (Εμπόριο και αειφόρος ανάπτυξη) του τίτλου IV (Εμπόριο και συναφή με το εμπόριο θέματα) της συμφωνίας.

                  (3)

                  Σύμφωνα με το άρθρο 240 παράγραφος 3 της συμφωνίας η υποεπιτροπή εμπορίου και αειφόρου ανάπτυξης εγκρίνει τον εσωτερικό κανονισμό της,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Εγκρίνεται ο εσωτερικός κανονισμός της υποεπιτροπής εμπορίου και αειφόρου ανάπτυξης, όπως παρατίθεται στο παράρτημα.
      Άρθρο 2
      Η παρούσα απόφαση αρχίζει να ισχύει την ημερομηνία της έκδοσής της.

         Έγινε στ …,

               Για την υποεπιτροπή εμπορίου και αειφόρου ανάπτυξης

               Ο Πρόεδρος

         (1)  ΕΕ L 261 της 30.8.2014, σ. 4.

         ΠΑΡΑΡΤΗΜΑ

            Εσωτερικός κανονισμός της υποεπιτροπής εμπορίου και αειφόρου ανάπτυξης ΕΕ-Γεωργίας

         Άρθρο 1
         Γενικές διατάξεις
         1.   Η υποεπιτροπή εμπορίου και αειφόρου ανάπτυξης, που συγκροτείται σύμφωνα με το άρθρο 240 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου («η συμφωνία»), επικουρεί την επιτροπή σύνδεσης στη σύνθεσή της για τα εμπορικά θέματα, («η επιτροπή σύνδεσης στη σύνθεση της για τα εμπορικά θέματα») που συγκροτείται βάσει του άρθρου 408 παράγραφος 4 της συμφωνίας, κατά την άσκηση των καθηκόντων της.
         2.   Η υποεπιτροπή εμπορίου και αειφόρου ανάπτυξης εκτελεί τα καθήκοντα που ορίζονται στο κεφάλαιο 13 («Εμπόριο και αειφόρος ανάπτυξη») του τίτλου IV («Εμπόριο και συναφή με το εμπόριο θέματα») της συμφωνίας.
         3.   Η υποεπιτροπή εμπορίου και αειφόρου ανάπτυξης απαρτίζεται από εκπροσώπους της Ευρωπαϊκής Επιτροπής και της Γεωργίας, οι οποίοι είναι αρμόδιοι για θέματα εμπορίου και αειφόρου ανάπτυξης.
         4.   Ένας εκπρόσωπος της Ευρωπαϊκής Επιτροπής ή της Γεωργίας που είναι αρμόδιος για θέματα εμπορίου και αειφόρου ανάπτυξης εκτελεί χρέη προέδρου της υποεπιτροπής εμπορίου και αειφόρου ανάπτυξης σύμφωνα με το άρθρο 2.
         5.   Στον παρόντα εσωτερικό κανονισμό ο όρος «τα μέρη» νοείται όπως ορίζεται στο άρθρο 428 της συμφωνίας.
         Άρθρο 2
         Ειδικές διατάξεις
         1.   Εφαρμόζονται τα άρθρα 2 έως 14 του εσωτερικού κανονισμού της επιτροπής σύνδεσης ΕΕ-Γεωργίας, εκτός εάν προβλέπεται διαφορετικά στον παρόντα εσωτερικό κανονισμό.
         2.   Οι αναφορές στο Συμβούλιο Σύνδεσης νοούνται ως αναφορές στην επιτροπή σύνδεσης στη σύνθεσή της για τα εμπορικά θέματα. Οι αναφορές στην επιτροπή σύνδεσης ή στην επιτροπή σύνδεσης στη σύνθεσή της για τα εμπορικά θέματα νοούνται ως αναφορές στην υποεπιτροπή εμπορίου και αειφόρου ανάπτυξης.
         Άρθρο 3
         Συνεδριάσεις
         Η υποεπιτροπή εμπορίου και αειφόρου ανάπτυξης συνέρχεται όταν είναι αναγκαίο. Τα μέρη επιδιώκουν να συνεδριάζει μία φορά ετησίως.
         Άρθρο 4
         Τροποποίηση του εσωτερικού κανονισμού
         Ο παρών εσωτερικός κανονισμός μπορεί να τροποποιείται με απόφαση της υποεπιτροπής εμπορίου και αειφόρου ανάπτυξης σύμφωνα με το άρθρο 240 της συμφωνίας.

      ΣΧΕΔΙΟ
      ΑΠΟΦΑΣΗ αριθ. 2/2015 ΤΗΣ ΥΠΟΕΠΙΤΡΟΠΗΣ ΕΜΠΟΡΙΟΥ ΚΑΙ ΑΕΙΦΟΡΟΥ ΑΝΑΠΤΥΞΗΣ ΕΕ-ΓΕΩΡΓΙΑΣ
      της …
      για την κατάρτιση του καταλόγου εμπειρογνωμόνων σε θέματα εμπορίου και αειφόρου ανάπτυξης
      Η ΥΠΟΕΠΙΤΡΟΠΗ ΕΜΠΟΡΙΟΥ ΚΑΙ ΑΕΙΦΟΡΟΥ ΑΝΑΠΤΥΞΗΣ ΕΕ-ΓΕΩΡΓΙΑΣ,
      Έχοντας υπόψη τη συμφωνία Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου (1) («η συμφωνία»), και ιδίως το άρθρο 243,
      Εκτιμώντας τα ακόλουθα:

                  (1)

                  Σύμφωνα με το άρθρο 431 της συμφωνίας, ορισμένα μέρη της συμφωνίας εφαρμόζονται προσωρινά από την 1η Σεπτεμβρίου 2014.

                  (2)

                  Σύμφωνα με το άρθρο 243 παράγραφος 3 της συμφωνίας η υποεπιτροπή εμπορίου και αειφόρου ανάπτυξης καταρτίζει κατάλογο τουλάχιστον 15 ατόμων που επιθυμούν και μπορούν να εκτελέσουν χρέη εμπειρογνωμόνων στις διαδικασίες της ομάδας,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Ο κατάλογος των εμπειρογνωμόνων για το εμπόριο και την αειφόρο ανάπτυξη για τους σκοπούς του άρθρο 243 της συμφωνίας εγκρίνεται όπως παρατίθεται στο παράρτημα.
      Άρθρο 2
      Η παρούσα απόφαση αρχίζει να ισχύει την ημερομηνία της έκδοσής της.

         Έγινε στ …,

               Για την υποεπιτροπή εμπορίου και αειφόρου ανάπτυξης

               Ο Πρόεδρος

         (1)  ΕΕ L 261 της 30.8.2014, σ. 4.

         ΠΑΡΑΡΤΗΜΑ
         ΚΑΤΑΛΟΓΟΣ ΕΜΠΕΙΡΟΓΝΩΜΟΝΩΝ ΣΕ ΘΕΜΑΤΑ ΕΜΠΟΡΙΟΥ ΚΑΙ ΑΕΙΦΟΡΟΥ ΑΝΑΠΤΥΞΗΣ

                     I.

                     Εμπειρογνώμονες που προτάθηκαν από τη Γεωργία

                                 1.

                                 Nata Sturua

                                 2.

                                 David Kikodze

                                 3.

                                 Marina Shvangiradze

                                 4.

                                 Ilia Osepashvili

                                 5.

                                 Roin Migriauli

                     II.

                     Εμπειρογνώμονες που προτάθηκαν από την ΕΕ

                                 1.

                                 Eddy Laurijssen

                                 2.

                                 Jorge Cardona

                                 3.

                                 Karin Lukas

                                 4.

                                 Hélène Ruiz Fabri

                                 5.

                                 Laurence Boisson De Chazournes

                                 6.

                                 Geert Van Calster

                     III.

                     Πρόεδροι

                                 1.

                                 Jill Murray (Αυστραλία)

                                 2.

                                 Janice Bellace (ΗΠΑ)

                                 3.

                                 Ross Wilson (Νέα Ζηλανδία)

                                 4.

                                 Arthur Appleton (ΗΠΑ)

                                 5.

                                 Nathalie Bernasconi (Ελβετία)

      ΣΧΕΔΙΟ
      ΑΠΟΦΑΣΗ αριθ. 3/2015 ΤΗΣ ΕΠΙΤΡΟΠΗΣ ΣΥΝΔΕΣΗΣ ΕΕ-ΓΕΩΡΓΙΑΣ ΣΤΗ ΣΥΝΘΕΣΗ ΤΗΣ ΓΙΑ ΤΑ ΕΜΠΟΡΙΚΑ ΘΕΜΑΤΑ
      της …
      για την κατάρτιση του καταλόγου διαιτητών που αναφέρεται στο άρθρο 268 παράγραφος 1 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου
      Η ΕΠΙΤΡΟΠΗ ΣΥΝΔΕΣΗΣ ΣΤΗ ΣΥΝΘΕΣΗ ΤΗΣ ΓΙΑ ΤΑ ΕΜΠΟΡΙΚΑ ΘΕΜΑΤΑ,
      Έχοντας υπόψη τη συμφωνία Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου (1) («η συμφωνία»), και ιδίως το άρθρο 268 παράγραφος 1,
      Εκτιμώντας τα ακόλουθα:

                  (1)

                  Σύμφωνα με το άρθρο 431, ορισμένα μέρη της συμφωνίας εφαρμόζονται προσωρινά από την 1η Σεπτεμβρίου 2014.

                  (2)

                  Σύμφωνα με το άρθρο 408 παράγραφος 3 της συμφωνίας η Επιτροπή Σύνδεσης έχει την εξουσία να λαμβάνει αποφάσεις, όπως προβλέπεται στη συμφωνία.

                  (3)

                  Σύμφωνα με το άρθρο 268 παράγραφος 1 της συμφωνίας η Επιτροπή Σύνδεσης στη σύνθεσή της για τα εμπορικά θέματα, όπως ορίζεται στο άρθρο 408 παράγραφος 4, καταρτίζει κατάλογο τουλάχιστον 15 ατόμων που επιθυμούν και μπορούν να ασκήσουν χρέη διαιτητών στη διαδικασία επίλυσης διαφορών εντός έξη μηνών από τη θέση σε ισχύ της προσωρινής εφαρμογής της συμφωνίας,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Οι κατάλογοι των διαιτητών για τους σκοπούς του άρθρου 268 παράγραφος 1 της συμφωνίας παρατίθενται στο παράρτημα.
      Άρθρο 2
      Η παρούσα απόφαση αρχίζει να ισχύει την ημερομηνία της έκδοσής της.

         Έγινε στ ….,

               Για την Επιτροπή Σύνδεσης στη σύνθεσή της για τα εμπορικά θέματα

               Ο Πρόεδρος

         (1)  ΕΕ L 261 της 30.8.2014, σ. 4.

         ΠΑΡΑΡΤΗΜΑ
         ΚΑΤΑΛΟΓΟΣ ΔΙΑΙΤΗΤΩΝ

                     I.

                     Εμπειρογνώμονες που προτάθηκαν από τη Γεωργία

                                 1.

                                 Christian Häberli (Ελβετία)

                                 2.

                                 Donald McRae (Καναδάς)

                                 3.

                                 John Adank (Νέα Ζηλανδία)

                                 4.

                                 Ronald Saborio (Κόστα Ρίκα)

                                 5.

                                 Thomas Cottier (Ελβετία)

                     II.

                     Διαιτητές που προτάθηκαν από την ΕΕ

                                 1.

                                 Claus–Dieter Ehlermann

                                 2.

                                 Giorgio Saccerdoti

                                 3.

                                 Jacques Bourgeois

                                 4.

                                 Pieter Jan Kuijper

                                 5.

                                 Ramon Torrent

                     III.

                     Πρόεδροι

                                 1.

                                 David Unterhalter (Νότια Αφρική)

                                 2.

                                 Merit Janow (ΗΠΑ)

                                 3.

                                 Helge Seland (Νορβηγία)

                                 4.

                                 Leora Blumberg (Νότια Αφρική)

                                 5.

                                 William Davey (ΗΠΑ)